Afectaţi sunt tot mai mulţi tinerii, mai ales cei care au activităţi în aer liber ori cei care se expun la soare fără protecţie.
Vulnerabili în fața cancerului de piele sunt şi cei care au pigmentul pielii deschis şi multe alunițe.
În aceste condiţii, specialiştii ne sfătuiesc să mergem cel puţin o dată pe an la medicul dermatolog.
Cancerul de piele este o boala silenţioasă care nu produce simptome. Principalul factor de risc pentru apariţia acestei patologii este expunerea la raze ultraviolete fie că vin de la soare, fie că vin din surse artificiale, precum solarul.
Boala poate fi însă prevenită dacă ajungem la timp la medic.
Cei mai vulnerabili în faţa bolii sunt cei care au aluniţe sau arsuri solare
Medicii ne sfătuiesc să ne verificăm mereu culoarea şi forma aluniţelor, dacă observăm ceva schimbat trebuie să cerem ajutorul unui specialist.
În plus, trebuie să observăm din timp dacă avem sau nu pete sau noduli pe suprafaţa pielii, pentru că şi acestea pot fi semnele unui cancer de piele.